KOMMISSIONEN FOR DE EUROPÆISKE FÆLLESSKABER 
Bruxelles, den 25.09.1995 
KOM(95) 445 endelig udg. 
MEDDELELSE FRA KOMMISSIONEN 
TIL RÅDET OG EUROPA-PARLAMENTET 
OM OPRETTELSE AF ET EU-CENTER 
FOR UDDANNELSE INDEN FOR ARBEJDSMARKEDSRELATIONER (CERI) 

KOMMISSIONENS MEDDELELSE 
OM OPRETTELSE AF ET EU-CENTER 
FOR UDDANNELSE INDEN FOR ARBEJDSMARKEDSRELATIONER (CERI) 
I. INDLEDNING 
1. Kommissionen forpligtede sig i sin meddelelse om et socialt handlingsprogram på 
mellemlang sigt til at fremlægge en "meddelelse for at støtte driften af Det 
Europæiske Uddannelsescenter vedrørende arbejdsmarkedsrelationer, som for nylig 
er blevet etableret på initiativ af arbejdsmarkedets parter på europæisk plan" og 
til at opfordre Rådet til at vedtage en resolution, hvori den godkender meddelelsen 
(9.1.3). 
v 
2. Det skal i den forbindelse bemærkes, at de europæiske sekretariater for de tre 
tværfaglige EU-organisationer, der deltager i arbejdsmarkedsdialogen i Fælles­
skabet -nemlig UNICE, CEEP og EFS - i starten af 1994 og inden for rammerne 
af arbejdsmarkedsdialogen gjorde Kommissionen opmærksom på deres vilje til, 
med Kommissionens støtte, at oprette et EU-center for uddannelse inden for 
arbejdsmarkedsrelationer. Det er formålet med dette center - ud fra den rigdom 
og forskelligartethed, man finder i de forskellige lande og i virksomhederne - at 
fremme en "EU-kultur" for arbejdsmarkedsforhold gennem bevidstgørelse og 
uddannelse afledere fra arbejdsgiver- og arbejdstagerorganisationer, der udpeges 
af arbejdsmarkedsparterne. 
I overensstemmelse med både artikel 118 B i traktaten og artikel 3, stk. 1, i 
aftalen om social- og arbejdsmarkedspolitikken, som pålægger Kommissionen at 
træffe enhver nyttig foranstaltning til fremme af dialogen mellem arbejds­
markedets parter samtidigt med, at der sikres en ligelig støtte fra parterne, og at 
der tages hensyn til de forskellige foranstaltninger, som Kommissionen påtænker 
at anvende til fremme af denne dialog, således som de er blevet præciseret i dens 
meddelelse om gennemførelsen af protokollen om social- og arbejdsmarkeds­
politikken1 - har de berørte myndigheder under Generaldirektoratet for Beskæf­
tigelse, Arbejdsmarkedsrelationer og Sociale Anliggender deltaget fuldt ud i og 
støttet denne aktion inden for rammerne af den paritetiske arbejdsgruppe, der har 
til opgave at forberede etableringen og åbningen af EU-centeret for uddannelse 
inden for arbejdsmarkedsrelationer. 
KOM(93) 600 endelig udg. af 14. december 1993 
A 
3. På det møde, som Kommissionens formand DELORS og kommissærerne FLYNN 
og RUBERTI havde med en snævert sammensat delegation bestående af formænd 
og generalsekretærer for organisationer, der er tilsluttet EFS, UNICE og CEEP, 
om erhvervsuddannelse inden for rammerne af konklusionerne fra Det Europæiske 
Råd i Essen, bekræftede formændene for disse tre EU-organisationer deres vilje 
til, på baggrund af det overståede indledende arbejde, hurtigt at gennemføre 
oprettelsen af uddannelsescenteret 
4. Eftersom overvejelser hos de kompetente myndigheder i hver af de ovennævnte 
tre organisationer har givet et positivt resultat, er de tre generalsekretærer for 
UNICE, CEEP og EFS gået videre med at udarbejde og et vedtage et forslag til 
vedtægt i henhold til den belgiske lov af 25. oktober 1919, i henhold til hvilken 
internationale sammenslutninger, der har et velgørende, religiøst, videnskabeligt, 
kunstnerisk eller pædagogisk formål, har status som juridisk person 
5. For så vidt angår Kommissionen så skønner denne, at den må præcisere sin 
hensigt om at fastlægge regler for sine forbindelser til uddannelsescenteret gennem 
en aftale. 
Kommissionen har endvidere til hensigt at finansiere arbejdet med lancering af 
uddannelsescenteret samt de første aktiviteter i 1995 ved at anvende de 
tilgængelige midler på budgetpost B3-4000. 
Den har foreslået budgetmyndigheden, at der fra 1996 for uddannelsescenteret 
oprettes en ny budgetpost B3-4005, hvis størrelse ikke kan angives nærmere. 
Det drejer sig om et årligt tilskud til CERI, som vedtages i forbindelse med den 
årlige budgetprocedure med henblik på et nyskabende pilotprojekt; der vil gradvis 
kunne tilstræbes en finansiering udefra i betragtning af de årlige resultater af 
CERTs aktiviteter møntet på arbejdsgivere og arbejdstagerorganisationer på 
nationalt plan. 
6. Datoen for åbningen af centeret er indtil videre fastsat til den 20. oktober 1995. 
EL FORMÅLET MED EU-CENTERET FOR UDDANNELSE INDEN FOR 
ARBEJDSMARKEDSRELATIONER 
7. Integrationsprocessen i det indre marked, perspektiverne i forbindelse med den 
økonomiske og monetære union og udvidelsen af Den Europæiske Union er 
ensbetydende med nye udfordringer og afdækker nye grænser og begrænsninger 
men også nye muligheder for arbejdsmarkedsparternes indsats. 
Siden 1985 har arbejdsmarkedsdialogen på EU-plan imidlertid vist betydningen 
og nødvendigheden af en gensidig forståelse af de nationale situationer med 
hensyn til lovgivning, kollektive overenskomstforhandlinger og arbejdsmarkeds­
relationer i almindelighed med henblik på, under de mest objektive omstændig­
heder, at behandle disse problemers EU-aspekt på alle niveauer. 
2^ 
Artikel 118 B i traktaten og artikel 3 i aftalen om social- og 
arbejdsmarkedspolitikken har vist, at der er et meget stort behov for en indsats 
med bevidstgørelse og uddannelse i alle medlemsorganisationerne under UNICE, 
CEEP og EFS; denne indsats skal gøres, for at der kan sks en videreformidling 
af resultaterne fra arbejdsmarkedsdialogen, og for at der kan etableres en egentlig 
"EU-kulturM for arbejdsmarkedsforhold, der bygger på gensidigt kendskab til de 
nationale situationer og et fælles kendskab til situationen for Unionen. 
Til det formål har Kommissionen til hensigt - i videst muligt omfang - at 
opretholde, videreføre og styrke den bistand, herunder den finansielle bistand, som 
den allerede yder til uddannelse vedrørende EU-arbejdsmarkedsdialogen for de 
vigtigste arbejdsmarkedsparter. 
8. Etablering af en EU-uddannelse for repræsentanter for arbejdsgivere og 
arbejdstagere, der udpeges af deres respektive organisationer, opfylder dette 
behov. Det drejer sig om, med dette fælles initiativ fra arbejdsmarkedets parter, 
at bevidstgøre repræsentanter for arbejdstagerorganisationer og arbejdsgiver­
organisationer om de problemer, der er knyttet til arbejdsmarkedsdialogen på 
nationalt plan og på EU-plan. Der skal gøres en stor indsats for at forklare og 
uddanne med henblik på at styrke det gensidige kendskab til situationen i de 
forskellige medlemsstater og til arbejdsmarkedsdialogen i Unionen. For at øge 
forståelsen for en EU-dimension i arbejdsmarkedsforhold er det nødvendigt med 
højtkvalificerede bidrag fra universitetslærere og personer, der i praksis deltager 
i arbejdsmarkedsdialogen. 
Det skal imidlertid præciseres, at denne nyskabende og eksperimenterende fælles 
uddannelse på ingen måde har til formål at erstatte de uddannelsesprogrammer for 
ledere, der allerede gennemføres af dels UNICE og CEEP, dels af EFS og de 
herunder hørende sektorielle organisationer, med henblik på at opnå en mere 
kvalificeret og dynamisk deltagelse i arbejdet i de forskellige arbejdsmarkeds-
dialoginstanser på EU-plan. 
Et partnerskab med Det Europæiske Universitetsinstitut i Firenze kan eventuelt 
omfatte oprettelsen af en særlig lærestol ved dette universitetsinstitut. 
9. Uddannelsen skal omfatte arbejdsmarkedsforholdenes historiske udvikling, og de 
skal sættes i et konkret udviklingsperspektiv; den skal omfatte den historiske 
udvikling i arbejdsmarkedsdialogen og de forskellige arbejdsmarkedskulturer -
både på nationalt plan og på EU-plan. Denne uddannelse bør gøre det muligt for 
de arbejdsgiverrepræsentanter og arbejdstagerrepræsentanter, der udpeges af 
organisationerne - gennem en passende pædagogisk metode - at opnå et 
tilstrækkeligt kendskab til og passende analyseredskaber til at kunne: 
erhverve generel viden om opbygningen af Den Europæiske Union og 
arbejdet i Unionens institutioner; 
evaluere og uddybe data vedrørende forskellige samfundsøkonomiske 
situationer, den øgede internationalisering af markeder og produktion, den 
økonomiske og monetære integration og de perspektiver, der er åbnet med 
traktaten om Den Europæiske Union; 
afdække, gennem en sammenligning af modeller og strukturer for 
arbejdsmarkedsforholdene i medlemsstaterne, redskaber, niveauer, indhold 
og praksis i forbindelse med kollektive overenskomstforhandlinger samt 
økonomiske og arbejdsmarkedspolitiske regler, der fremmer arbejds­
markedsdialogen, herunder på baggrund af den EU-dimension, der er 
resultatet af traktaten, protokollen om social- og arbejdsmarkedspolitikken 
og aftalen mellem de elleve lande om arbejdsmarkedsparternes rolle, som 
i hovedsagen bygger på aftalen af 31. oktober 1991. 
10. Formålet med uddannelsescenteret er ligeledes at gøre det muligt at udveksle 
information og synspunkter mellem deltagerne om: 
de faglige arbejdsmarkedsrelationer i de forskellige medlemsstater; 
de forskellige former for økonomiske og arbejdsmarkedspolitiske regler og 
henholdsvis de nationale myndigheders og arbejdsmarkedsparternes rolle; 
arbejdsgiverorganisationernes og arbejdstagerorganisationernes opbygning 
og arbejde; 
EU-politikker og nye redskaber til fastlæggelse af regler og økonomisk og 
social- og arbejdsmarkedspolitisk styring. 
11. Formålet er at samle information, der gør det muligt at forbedre uddannelsen. Der 
vil blive drevet forskning i centeret i samarbejde med Det Europæiske 
Universitetsinstitut gennem: 
deltagere i lange uddannelsesforløb; 
referenter fra konferencer, møder, seminarer og lange uddannelsesforløb 
(specifikke eller tematiske), der tilrettelægges i centeret. 
Således vil forskningen være direkte knyttet sammen med centerets 
uddannelsesaktiviteter eller med arbejdsmarkedsdialogen på nationalt plan 
og EU-plan. 
12. Universitetsinstituttet varetager med sin fuldstændige videnskabelige autonomi den 
grundforskning, der er nødvendig for at berige arbejdet i centeret og for at 
analysere udviklingen i arbejdsmarkedsforholdene på medlemsstatsplan og på 
unionsplan - uden at dette begrænser arbej dsmarkedsparterr es muligheder for 
ligeledes at henvende sig til andre institutter eller til universiteter og andre højere 
læreanstalter. 
EU's arbejdsmarkedsparter er endvidere af den opfattelse, at det kan være nyttigt 
at oprette en permanent lærestol ved Det Europæiske Universitetsinstitut i EU-
arbejdsmarkedsforhold og opfordrer Kommissionen til at tage de nødvendige 
initiativer hertil. 
Den, der besætter denne lærestol, kan eventuelt være medlem, ex officio, af det 
videnskabelige råd. 
13. Centeret henvender sig til tre forskellige målgrupper: 
ledere og repræsentanter fra arbejdsgiver- og arbejdstagerorganisationer, 
der udpeges af deres respektive organisationer, og som ønsker at udbygge 
det gensidige kendskab til hinanden og deres viden om visse aspekter i 
forbindelse med den stadigt større EU-dimension i deres nationale arbejde 
i forbindelse med otte-ugers kurser; 
repræsentanter for arbejdsgivere og lønmodtagere fra rådgivende udvalg 
og instanser på EU-plan i forbindelse med specifikke eller tematiske kurser 
af en uges varighed; 
højtstående ledere fra arbejdsgiverorganisationer og arbejdstagerorgani­
sationer, der udpeges af deres organisationer, og som ønsker at udbygge 
deres viden om EU-dimensionen og om andre medlemsstater og 
økonomiske og arbejdsmarkedspolitiske forbindelser i forbindelse med 
korte kurser og konferencer. 
14. Der anvendes både lange og korte kurser. I det første tilfælde er grupperne 
sammensat af en snes ledere, der udpeges af deres respektive arbejdsgiver- og 
arbejdstagerorganisationer på baggrund af deres ansvar og deres faglige erfaringer. 
I forbindelse med de korte kurser er der hovedsagelig tale om mellemledere, der 
udpeges af deres respektive organisationer. 
Ud over disse kurser planlægges ligeledes tematiske eller specifikke kurser, der 
især henvender sig til repræsentanter for arbejdsgiver- og arbejdstagerorgani­
sationer fra rådgivende udvalg og instanser på EU-plan. 
Der vil endelig blive afholdt en årlig konference, som gør det muligt at bygge bro 
mellem de kurser, der afholdes i løbet af året og overvejelser, der er indledt 
mellem arbejdsmarkedsparterne og politikere, økonomer og intellektuelle. 
IU. UDDANNELSESCENTERETS OPBYGNING 
15. Bestyrelse 
Der er tale om en "let" struktur, hvis medlemmer udpeges af de stiftende 
medlemmer fra de tre konstituerende organisationer. 
Bestyrelsen kan optage andre medlemmer ved ensstemmig afgørelse truffet af de 
stiftende medlemmer, og den har således allerede optaget et nyt medlem, der 
repræsenterer Det Europæiske Universitetsinstitut. Den er rede til som medlem at 
optage en repræsentant for Kommissionen, hvis denne udtrykker ønske herom. 
16. Videnskabeligt råd 
Sammensat af 16 faste medlemmer og 16 suppleanter, udpeget blandt akademiske 
repræsentanter og vigtige deltagere i arbejdsmarkedsdialogen, der er udpeget af 
arbejdsmarkedets parter, Det Europæiske Universitetsinstitut og Kommissionen. 
Rådet har bl.a. til opgave at fastlægge uddannelsesprogrammer og uddannelses­
indhold og pædagogiske metoder og at fremlægge ændringsforslag for bestyrelsen. 
Det har en rådgivende funktion. 
17. Honorært udvalg 
Sammensat af fremtrædende personer på EU-plan og internationalt plan fra 
politiske og intellektuelle kredse og fra arbejdsgiver- og arbejdstagerside. 
Dette udvalg vil kunne fungere som garant for det arbejde, der gøres i centeret. 
18. Sekretariat 
Bestående af en direktør og yderligere nødvendigt personale. 
Dette sekretariat vil være underlagt bestyrelsen og fa til opgave at lede og 
varetage driften af centeret. 
IV. KONKLUSIONER 
19. Under hensyntagen til de overvejelser, der er beskrevet ovenfor, anmoder 
Kommissionen om, at: 
der sker bekræftelse af EU's interesse i, at der hurtigt oprettes et EU-
center for uddannelse inden for arbejdsmarkedsrelationer; 
der' gives en principgodkendelse af finansieringen af centeret; 
det tages ad notam, at forbindelserne til centeret gøres til genstand for en 
ad hoc-aftale. 

ISSN 0254-1459 
KOM(95) 445 endelig udg. 
DOKUMENTER 
DA 01 10 
Katalognummer : CB-C0-95-488-DA-C 
ISBN 92-77-93824-2 
Kontoret for De Europæiske Fællesskabers Officielle Publikationer 
L-2985 Luxembourg 
?